kardosdrur/scandi-wiki huggingface dataset:
Amt Bargteheide-Land

Amt Bargteheide-Land er et amt i det nordlige Tyskland, beliggende under Kreis Stormarn. Kreis Stormarn ligger i delstaten Slesvig-Holsten.
Amtet er beliggende mellem Hamborg og Lübeck, omkring byen Bargteheide, hvor dets administration ligger, men den er ikke en del af amtet.

Kommuner i amtet

Historie 
Amtet blev oprettet i 1948 under navnet Amt Bargteheide og bestod da af kommunerne Bargfeld-Stegen, Bargteheide, Delingsdorf, Elmenhorst, Fischbek, Hammoor, Jersbek, Klein Hansdorf, Nienwohld, Timmerhorn og Tremsbüttel fra de tidligere Amtsbezirke Bargteheide og Jersbek.

Efter udskillelsen af Bargteheide 1957 fik det sit nuværende navn. Under den kommunale nyordning i 1970-erne slog kommunerne Jersbek, Klein Hansdorf, Timmerhorn, Elmenhorst og Fischbek sig sammen til storkommunen Elmenhorst. I 1974 blev naboamtet Amt Mollhagen nedlagt, og derfra kom Todendorf under Amt Bargteheide.

Eksterne kilder og henvisninger 

 Amt Bargteheide-Land

Bargteheide-Land
Celina Julin

Celina Julin (født 11 august 1994) er en dansk atlet og dansk tidligere rekordholder i hammerkast.

Julin startede sin karriere som 14 årig i Herlev Løbe- og Atletikklub hvor hun forsøgte sig med kuglestød, da hun havde stødt langt til et skoleatletikstævne. Efter et års tid skiftede hun disciplin til hammerkast. Træningsfaciliteterne i Herlev var ikke optimale, da der ikke er nogen hammerkast bane udover en grusbane uden kastering og derfor skiftede hun til Bagsværd AC og efter kort tid til Sparta Atletik hvor hun træner under landstræner Carsten Bomme.

Julin blev 2015 dansk mester for seniorer i hammerkast og vægtkast.
Med et kast på 62,52 meter lagde hun 8 maj 2016 i Tårnby tre cm til Vanessa Mortensens danske rekord i hammerkast fra 2006. I sommeren 2020 forbedrede hun sin danske rekord til 64,63 m, en rekord Katrine Koch forbedrede med fem centimeter i marts 2021.

Internationale ungdomsmesterskaber 
 2016 U23-NM Hammerkast
 2015	U23-EM	Hammerkast nummer 19 60,14
 2011	U20-NM	Hammerkast nummer 8 42,32

Referencer

Eksterne henvisninger 
 European Athletics
 Statletik.dk – Profil

Atleter fra Herlev Atletik
Atleter fra Bagsværd AC
Atleter fra Sparta Atletik
Hammerkastere fra Danmark
Fjölnir

Fjölnir var et islandsk-sproget tidsskrift udgivet hvert år i København i årene 1835-1847.

Tidsskriftet blev grundlagt af Fjölnismenn (Bogstaveligt "mænd fra Fjolnir"), fire unge islandske intellektuelle, der søgte at genoplive den nationale bevidsthed i Island i håb om at fremme støtten til islandsk selvstændighed. De var Jónas Hallgrímsson, Konráð Gíslason, Brynjólfur Pétursson og Tómas Sæmundsson.

Alle fire var islændinge, der havde studeret på Bessastaðir latinskole og ved Københavns Universitet.

Den 1. marts 1834 udsendte Jónas Hallgrímsson, Brynjólfur Pétursson og Konráð Gíslason en invitation fra København om etablering af et islandsk magasin. Ifølge invitationen skulle bladet udkomme hvert år, og dets indhold være at oplyse og fornøje. Den første udgave af magasinet, som blev kaldt Fjölnir, blev offentliggjort i sommeren 1835.

De har alle bidraget til udgivelsen af tidsskriftet indtil 1838. Den femte årlige udgave blev offentliggjort og betalt for af Tómas Sæmundsson, der var flyttet tilbage til Island, og fik det trykt i Viðey. Offentliggørelse ophørte der efter for et par år, da Jónas Hallgrímsson var beskæftiget med sin videnskabelige forskning. Et nyt nummer udkom i 1843, men på dette tidspunkt havde to foreninger, Fjölnisfélagið og Nokkrir Íslendingar, overtaget offentliggørelse, ledet først af Gísli Magnússon og senere af Halldór Kr. Friðriksson.

Den sidste udgave af tidsskriftet blev offentliggjort i 1847. Det var dedikeret til mindet om Jónas Hallgrímsson, som døde i det foregående forår.

Der er ingen oplysninger om numrenes distribution for de første par bind, men i årene 1843-1845 blev 300-400 eksemplarer af bindene 6-8 solgt på Island og i Danmark. Bindene blev sandsynligvis læst højt i store forsamlinger og lånte fra gård til gård.

Fjolnir introducerede romantikken i islandsk litteratur og poesi, og mange af Jónas Hallgrímsson romantiske digte blev først offentliggjort i tidsskriftet. Det stod også i spidsen for en genoplivning af den nationale og sproglige bevidsthed i Island. Fjolnir fik en blandet modtagelse blandt den islandske offentlighed, dels på grund af excentriske stavemåde, dels på grund af den arrogance, man fik indtryk af hos de unge Fjölnismenn. Alligevel blev det ydet vigtige bidrag til genoplivning af islandsk som et skriftsprog, og det fik i høj grad påvirket det kulturelle og politiske miljø i Island. Historikeren Gunnar Karlsson finder det er vanskeligt at bestemme den politiske indflydelse af bindene, men at der ikke kan være tvivl om den indflydelse, de fik for bidrag til islandsk poesi.

Noter

Eksterne henvisninger 
 Finnur Jónsson: "Fjölnir" i: Salmonsens Konversationsleksikon, 2. udgave, bind VIII; s. 198 
 Fjölnir 1835 (bind 1) 
 Fjölnir 1836 (bind 2-3) 
 Fjölnir 1839 (bind 4-5) 
 Fjölnir 1843 (bind 6-7) 
 Fjölnir 1845 (bind 8-9) 
 Innblásnir menn, en stigu ofan á tærnar á mörgum; 1. grein í Lesbók Morgunblaðsins 1986  artikel om tidsskriftet 
 Hverjir voru Fjölnismenn?; 2. grein í Lesbók Morgunblaðsins 1986  artikel om udgiverne 

Islandsk sprog
Tidsskrifter fra Danmark
De første fra Nik & Jay

De første fra Nik & Jay er et opsamlingsalbum fra den danske popduo Nik & Jay.

Spor 
 "Nik & Jay" - 3:42
 "Hot!" - 3:12
 "Elsker Hende Mere" - 3:44
 "Pop-Pop!" - 3:16
 "En Dag Tilbage" - 4:27
 "Lækker" - 3:23
 "Kan Du Høre Hende Synge" - 6:03
 "Strip" - 3:44
 "Boing!" - 3:17
 "Når Et Lys Slukkes" - 5:14
 "I Love Ya" - 3:28
 "Et Sidste Kys" (feat. Julie - 3:47
 "Kommer Igen" - 3:41
 "Du Gør Mig Høj" - 4:04
 "Endnu En" - 3:39

Nik & Jay-album
Opsamlingsalbum fra 2012
OKO

OKO er et kompleks af skyskrabere i Moskvas Internationale Forretningskvarter.

Eksterne links 
 Official site

Bygninger, konstruktioner og anlæg i Moskva
Skyskrabere i Rusland
Madrid Open 2016

Mutua Madrid Open 2016 var en tennisturnering, der blev spillet udendørs på grusbaner i Caja Magica i Madrid, Spanien i perioden 30. april - 8. maj 2016. Det var den ottende udgave af Madrid Open og sæsonens fjerde turnering i kategorien ATP World Tour Masters 1000 på mændenes ATP World Tour 2016, og sæsonens tredje turnering i kategorien WTA Premier Mandatory på kvindernes WTA Tour 2016.

Herresingleturneringen blev vundet af Novak Djokovic, der vandt ATP-titlen i Madrid for anden gang. Sejren var Djokovic' 29. Masters 1000-titel i karrieren, og han satte dermed ny rekord for flest vundne ATP World Tour Masters 1000-titler. Han havde indtil da delt rekorden på 28 titler med Rafael Nadal. I finalen besejrede Djokovic den forsvarende mester Andy Murray med 6−2, 3−6, 6−3.

Damesingletitlen gik til Simona Halep, som i finalen vandt over Dominika Cibulková med 6−2, 6−4, og som dermed vandt turneringen for første gang. Det var rumænerens anden WTA Premier Mandatory-titel i karreieren. Cibulková var til gengæld i sin første Premier Mandatory-finale, og hun var den lavest rangerede (nr. 38) finalist i en WTA Premier Mandatory-turnering siden 2009.

I herredoublerækken gik sejren til Jean-Julien Rojer og Horia Tecău, som besejrede Rohan Bopanna og Florin Mergea i finalen med 6−4, 7−6, og som dermed vandt deres første ATP World Tour Masters 1000-titel. Damedoubletitlen blev vundet af franskmændene Caroline Garcia og Kristina Mladenovic, der i finalen vandt over Martina Hingis og Sania Mirza med 6−4, 6−4.

Præmier 

Den samlede præmiesum for Madrid Open 2016 androg € 9.542.720 ekskl. per diem, fordelt på € 4.771.360 for både mænd og kvinder..

Resultater

Herresingle

Damesingle

Herredouble

Damedouble

Eksterne henvisninger 
 Madrid Open

Noter 

2016
WTA Tour 2016
ATP World Tour 2016
Reklamegave

En reklamegave er et produkt, typisk med logo, som gives af en virksomhed for at markedsføre og brande virksomheden.

Man kan overordnet dele reklamegaver op i generiske reklamegaver og kampagnespecifikke reklamegaver.

Generiske reklamegaver 
Generiske reklamegaver er produkter som markedsfører virksomheden eller brandet generelt. Eksempler kunne være kuglepenne, notesblokke, nøglesnore, t-shirt osv.

Kampagnespecifikke reklamegaver 
Kampagne specifikkereklamegaver laves specifikt til en enkelt kampagne og har, ud over virksomhedens brand eller logo, et målrettet budskab. Desuden skal selve produktet gerne understrege og underbygge kampagnens budskab.

Gave
Madrid Open 2017

Mutua Madrid Open 2017 var en tennisturnering, der blev spillet udendørs på grusbaner i Caja Mágica i Madrid, Spanien i perioden 6. - 14. maj 2017. Det var den niende udgave af Madrid Open, og det var sæsonens fjerde turnering i kategorien ATP World Tour Masters 1000 på mændenes ATP World Tour 2017 og sæsonens tredje turnering i kategorien WTA Premier Mandatory på kvindernes WTA Tour 2017.

Herresingletitlen blev vundet af Rafael Nadal, som dermed vandt turneringen for femte gang. I finalen besejrede han Dominic Thiem med 7-6(8), 6-4. Damesingletitlen gik til Simona Halep, som vandt med 7-5, 6-7(5), 6-2 over Kristina Mladenovic i finalen og dermed vandt Madrid Open for andet år i træk og anden gang i alt.

I herredouble finalen vandt Łukasz Kubot og Marcelo Melo over Nicolas Mahut og Édouard Roger-Vasselin med 7-5, 6-3, mens damedoubletitlen gik til Chan Yung-Jan og Martina Hingis, som finalebesejrede Tímea Babos og Andrea Hlaváčková med 6-4, 6-3. Begge par vandt dermed turneringen for første gang.

Præmier 

Den samlede præmiesum for Madrid Open 2017 androg € 9.542.720 og fordelte sig som følger..

Resultater

Herresingle

Damesingle

Herredouble

Damedouble

Eksterne henvisninger 
 Madrid Open

Noter 

2017
WTA Tour 2017
ATP World Tour 2017
Eina Station

Eina Station (Eina stasjon) er en jernbanestation på Gjøvikbanen i Eina i Oppland fylke i Norge. Station består af flere spor med to perroner og en stationsbygning i mørkebrunt træ opført efter tegninger af arkitekten Paul Due. Stationen ligger lige ved den nordlige ende af den 13,73 km² store indsø Einavatnet.

Stationen blev oprettet for ekspedering af tog, passagerer og gods 23. december 1901, et år før Gjøvikbanen stod færdig i sin fulde længde. Ved åbningen af Valdresbanen fra Eina til Dokka i 1906 blev Eina Station et jernbaneknudepunkt, og Eina fremstod som en typisk stationsby. Persontrafikken på Valdresbanen blev indstillet ved udgangen af 1988, mens godstrafikken fortsatte frem til 1999. I dag er banen nedlagt, om end sporadisk kørsel med veterantog forekommer. Stationen betjenes dog fortsat af togene på Gjøvikbanen. Den er desuden bemandet, da der forekommer krydsninger på stationen.

Litteratur

Eksterne henvisninger 

Stationer på Gjøvikbanen
Etableret i 1901
Jernbanestationer i Oppland
Stationer på Valdresbanen
Reinsvoll Station

Reinsvoll Station (Reinsvoll stasjon) er en jernbanestation på Gjøvikbanen i Reinsvoll i Oppland fylke i Norge. Stationen udmærker sig ved et godt bevaret stationsmiljø med stationsbygning opført efter tegninger af arkitekten Paul Armin Due, privathus og udhus. Af tidligere tiders spornet er der dog kun en enkelt spor tilbage.

Stationen blev etableret som holdeplads 23. december 1901 under navnet Reinsvolden. 28. november 1902 blev den opgraderet til station og skiftede samtidig navn til Reinsvold, i forbindelse med åbningen af sidebanen Skreiabanen til Skreia. I april 1921 skiftede stationen navn til det nuværende Reinsvoll. Persontrafikken på Skreiabanen ophørte i 1962, mens godstrafikken fortsatte frem til 1987. Derefter blev sporet taget op, og Skreiabanens tracé ombygget til en gang- og cykelsti. Reinsvoll Station selv blev nedgraderet til ubetjent tidligere ekspeditionssted i 1990, og året efter blev den yderligere nedgraderet til trinbræt med sidespor, hvilket den fortsat er.

Litteratur

Eksterne henvisninger 

Stationer på Gjøvikbanen
Etableret i 1901
Jernbanestationer i Oppland
Stationer på Skreiabanen
Eigil Thielsen

Eigil Thielsen (født 17. august 1914 i København, død 27. juni 2000 i Hellerup) var en dansk retsformand og fodboldspiller. 

Thielsen var søn af frihavnsdirektør Oscar Thielsen og Ebba f. Herforth. Han blev student fra Ordrup Gymnasium i 1932 og cand. jur. i 1940. Derpå blev han ansat som sekretær i Finansministeriets skattedepartement, hvor han i 1965 avancerede til kontorchef. Samtidig var han tilknyttet Landsskatteretten, hvor han tillige fra 1973 til 1984 virkede som retsformand. Efterfølgende var Thielsen redaktør for en samling dobbeltbeskatningsaftaler for Skatteforlaget og medredaktør af tidskriftet Skat Udland, ligesom han gennem hele sit virke havde været medforfatter på flere juraomhandlende skrifter. Han sad tillige i bestyrelsen for en række familielegater, bl.a. Det Herforthske Familielegat, og var udnævnt Ridder af Dannebrog. 

Endvidere gjorde Thielsen sig gældende som ivrig sportsmand, først og fremmest som fodboldspiller på det danske landshold i 1930'erne og sideløbende i fodboldklubben AB, hvor hans far var formand. Desuden var han formand for Dansk Tennis Forbund fra 1969 til 1975.

Kilder 
 Kraks Blå Bog 1974

Personer i Kraks Blå Bog (afdøde)
Riddere af Dannebrog
Jurister fra Danmark
Fodboldspillere fra Danmark
Fodboldlandsholdsspillere fra Danmark
Danskere i 1900-tallet
Personer fra København
Internazionali d'Italia 2016

Internazionali d'Italia 2016 var en tennisturnering, der blev spillet udendørs på grusbaner i Foro Italico i Rom, Italien i perioden 9. - 15. maj 2016. Det var den 73. udgave af Internazionali d'Italia, og den var sæsonens femte turnering i kategorien ATP World Tour Masters 1000 på mændenes ATP World Tour 2016, mens den var sæsonens anden turnering i kategorien WTA Premier 5 på kvindernes WTA Tour 2016. På grund af et sponsorat fra banken Banca Nazionale del Lavoro (BNL) blev turneringen afviklet under navnet Internazionali BNL d'Italia.

Skotten Andy Murray blev den første britiske vinder af turneringens herresingletitel siden 1931, da han i finalen, der blev spillet på Murrays 29-årsfødselsdag, besejrede den forsvarende mester, førsteseedede Novak Djokovic, med 6−3, 6−3. Dermed vandt skotten sin 12. ATP World Tour Masters 1000-titel i karrieren, og han fik dermed revanche for finalenederlaget til netop Djokovic den foregående uge i Madrid Open. Sejren var Andy Murrays 36. singletitel på ATP World Tour-niveau i karrieren, men det var første gang siden Rogers Cup i juli 2015, at han vandt en turnering på ATP World Tour.

I damesingleturneringen sejrede Serena Williams, som i den første rent amerikanske damesinglefinale i turneringen siden 1970 (og den første på WTA Tour siden 2012) besejrede Madison Keys med 7−6, 6−3. Sejren var Williams' første titel i 2016 og den 70. titel i karrieren. Til gengæld var Madison Keys i sin hidtil største finale.

Herredoubletitlen blev vundet af Bob og Mike Bryan, der i finalen besejrede Vasek Pospisil og Jack Sock med 2−6, 6−3, [10−7], og som dermed vandt deres fjerde titel i Rom (i deres syvende finale) og deres 36. ATP World Tour Masters 1000-titel i herredouble i karrieren.

Martina Hingis og Sania Mirza vandt deres 14. titel som par, men den første på rødt grus, da det schweizisk-indiske par i finalen besejrede russerne Jekaterina Makarova og Jelena Vesnina med 6−1, 6−7, [10−3].

Præmier 

Den samlede præmiesum for turneringen androg € 5.845.385 ekskl. per diem, fordelt på € 3.748.925 i mændenes rækker og € 2.096.460 i kvindernes.

Resultater

Herresingle

Damesingle

Herredouble

Damedouble

Eksterne henvisninger 
 Internazionali d'Italia

Noter 

2016
WTA Tour 2016
ATP World Tour 2016
Fergie

Fergie er et kaldenavn for navnet Ferguson; og kan henvise til:

Personer 
 Fergie (sanger) (Stacy Ann Ferguson, født 1975), amerikansk singer-songwriter, tv-vært og skuespiller; medlem af musikgruppen The Black Eyed Peas
 Sir Alex Ferguson (født 1941), skotsk tidligere fodboldmanager for Manchester United og tidligere spiller
 Barry Ferguson (født 1978), skotsk fodboldspiller
 Darren Ferguson (født 1972), skotsk fodboldmanager og tidligere spiller, søn af Alex Ferguson
 Ferguson Jenkins (født 1942), canadisk tidligere baseballspiller
 Sarah, hertuginde af York (Sarah Ferguson, født 1959), Prins Andrews tidligere hustru

Andet 
 Fergie's Fledglings, en gruppe af Manchester United-spillere under ledelse af Alex Ferguson
 Ferguson TE20, traktor designet af Harry Ferguson
Jeg har set en rigtig negermand

"Jeg har set en rigtig negermand" er en populær dansk børnesang af Niels C. Andersen fra Hobro. Sangen beskriver forskellige folkeslag med udgangspunkt i hudfarverne ("en negermand (...) sort (...) som en tjærespand", "en indianermand (...) rød (...) som en ildebrand" og "en kinesermand (..) gul (...) som en sodavand"), og har et antiracistisk budskab om at "alle folk sku' males blå, for så blev de nemlig sjovere at kigge på, så ku' sort og rød og gul og hvid, leve sammen i en verden uden strid".

Sangen blev kendt gennem den danske barnestjerne Bo Andersen som sang den, da han var fire år gammel i 1970. Han var forfatterens søn og medlem af hans sanggruppe Familien Andersen. Deres version af sangen på grammofonplade solgte i over 165.000 eksemplarer i Danmark. Året efter spillede Bo Andersen Lille Per i Far til fire i højt humør, en film i den populære danske serie om Far til fire.

Sangen citeres i Thomas Vinterbergs film Festen fra 1998, hvor lillebroren Michael, spillet af Thomas Bo Larsen, og resten af familien, synger den som en racistisk smædevise. 

"Jeg har sett en negermann" blev også fremført af den norske barnestjerne Darlén Bakke og udgivet i Norge. Denne version blev genudgivet på cd som bilag til Are Kalvøs satiriske bog Kunsten å vere neger i 1996.

Se også 
 Neger

Referencer

Eksterne henvisninger 
 
 Jeg har set en rigtig negermand – Familien Andersen, af Henrik Smith-Sivertsen

Antiracisme
Børnesange
Sange fra Danmark
Sange fra 1970
Bunge Limited

Bunge Limited er en amerikansk jordbrugs- og fødevarevirksomhed, der er registreret på Bermuda, og har hovedkvarter i St. Louis, Missouri.
Det er en betydelig eksportør soyabønner. Desuden beskæftiger de sig med bearbejdning af fødevarer, vegetabilske olier, kornhandel og gødning. De har ca. 32.000 i 40 lande.

Referencer 

Fødevarevirksomheder fra USA
Captain America: Civil War

Captain America: Civil War er en amerikansk superheltefilm fra 2016. Filmen er instrueret af Anthony og Joe Russo, skrevet af Christopher Markus og Stephen Feely, og har Chris Evans i titelrollen som Steve Rogers/Captain America. Det store skuespillergalleri inkluderer også Robert Downey Jr., Scarlett Johansson, Sebastian Stan, Anthony Mackie, Paul Bettany, Jeremy Renner, Don Cheadle, Elizabeth Olsen og Paul Rudd.

Filmen er den trettende i rækken i Marvel Cinematic Universe, og den tredje i Captain America-serien. Den havde biografpremiere 28. april 2016 i Danmark.

Handling 
Da politikerne vil oprette en ordning som gør at der er et system af ansvarlighed og et styrende organ som bestemmer når man skal indkalde Avengers, på grund af ødelæggelserne som Ultron skabte i Sokovia, fører det til en konflikt mellem superheltene, og det mens det kommer en ny fjende på banen de må beskytte verden fra.

Rolleliste 

 Chris Evans som Steve Rogers/Captain America
 Robert Downey Jr. som Tony Stark/Iron Man
 Scarlett Johansson som Natasha Romanoff/Black Widow
 Sebastian Stan som Bucky Barnes/Winter Soldier
 Anthony Mackie som Sam Wilson/Falcon
 Emily VanCamp som Sharon Carter/Agent 13
 Don Cheadle som James "Rhodey Rhodes/War Machine
 Jeremy Renner som Clint Barton/Hawkeye
 Chadwick Boseman som T'Challa/Black Panther
 Paul Bettany som Vision
 Elizabeth Olsen som Wanda Maximoff/Scarlet Witch
 Paul Rudd som Scott Lang/Ant-Man
 Tom Holland som Peter Parker/Spider-Man
 William Hurt som Thaddeus Ross
 Daniel Brühl som Helmut von Zemo
 Frank Grillo som Brock Rumlow/Crossbones
 Hayley Atwell som Peggy Carter
 Marisa Tomei som May Parker
 Martin Freeman som Everett Ross

Referencer

Eksterne henvisninger 

 

Amerikanske film fra 2016
Actionfilm fra USA
Eventyrfilm fra USA
Science fiction-film fra USA
Marvel Cinematic Universe-film
Værker om hjernevask
L.N. Hvidt (1840-1885)

Lauritz Nicolai Hvidt (født 17. april 1840 i København, død 18. november 1885 sammested) var en dansk grosserer og forretningsfører. 

Hvidt var søn af forsikringsmand Edvard Hvidt og Elise f. Schiffert. Han var opkaldt efter sin berømte farfar, skibsreder L. N. Hvidt, som bl.a. var bestyrelsesmedlem i søforsikringsselskabet De private Assurandører. Hvidts far fortsatte familiens engagement i selskabet som assurancemægler, og siden fulgte Hvidt som tredje generations repræsentant, da han i 1868 blev medindehaver af sin fars forretningsførernde firma, som efterfølgende blev kendt under navnet Ed. Hvidt & Søn med adresse på Holmens Kanal 16. Da hans far indtrådte i firmaets bestyrelse, fratrådte han endvidere sin stilling som forretningsfører, som Hvidt derefter fulstændig overtog. 

Sideløbende besad Hvidt en række tillidshverv. Han var bl.a. revisor for Sparekassen for sømænd samt kasserer for Foreningen for søfarts fremme. I 1881 indtrådte han i komiteen for Dansk Folkemuseum, hvor han tillige fungerede som kasserer. Derudover drev Hvidt en selvstændig grosserervirksomhed, hvor jurist Julius Lassen fungerede som prokurist. Han var Ridder af Dannebrog.

Hvidt giftede sig i 1866 med Elisabeth Marie f. Gammeltoft, datter af borgmester Christian Gammeltoft. Parret fik tre sønner, dispachør L. N. Hvidt, direktør Christian Hvidt og fabrikant Eduard Hvidt samt en datter giftede sig med søofficer Victor Lorck.

Kilder 
 Berlingske Tidende, 19/11 1885

Danskere i 1800-tallet
Danskere i 1900-tallet
Personer fra København
Riddere af Dannebrog
Grosserere fra Danmark
L.N.
The Living Art Museum

Living Art Museum (isl. Nýlistasafnið) er et museum i den islandske hovedstad Reykjavik.

Museet udstiller samtidskunst, og det er dets mål at være et forum for eksperimenter og nye stilarter i billedkunst. Det fungerer også som mødested for kunstnere.

Dieter Roth, Magnús Pálsson og andre kunstnere grundlagde museet i slutningen af 1970'erne som en del af Fluxusbevægelsen.

Noter

Eksterne henvisniger 
 Museets hjemmeside

Museer på Island
Bygninger, konstruktioner og anlæg i Reykjavik
Etableret i 1978
Kultur i Reykjavik